เรื่องร้องเรียน: 1. ถนนศรีนครินทร์ขาออกก่อนถึงสี่แยกลำสาลี 300 เมตร สภาพถนนแย่มาก โดยเฉพาะเลนขวาสุดรถกระแทกแรงมาก เนื่องจากพื้นไม่ได้ระดับ แผ่นปูนยุบตัวลงบ้าง น้ำเซาะจนเป็นหลุมใหญ่ช่วงรอยต่อแผ่นปูน  กระแทกหลายช่วงมาก  จนรถชะลอตัวลงทุกคัน  ทำให้ไฟแดงที่นานมาก  พอไฟเขียวรถเลยตรงไปข้ามสะพานแยกบางกะปิหรือเลี้ยวขวาเข้าถนนรามคำแหงไปบ้านม้า ต้องชะลอตัวลงเพื่อลดแรงกระแทกจากพื้นที่ไม่ได้ระดับทำให้รถติดยาวมาก  ขอให้ลาดยางก่อนการก่อสร้างลดไฟฟ้าสายสีเหลืองจะเสร็จได้ไหม  ให้ทดลองวิ่งตั้งแต่แยกถนนพระราม 9 ผ่าน รพ.สมิติเวช กรุงเทพกรีฑา มาหน้ากรีนสปอต แล้วตรงมาสี่แยกลำสาลี  จะรู้ว่าถนนเป็นหลุมช่วงรอยต่อยางมะตอย  รอยต่อแผ่นปูน เป็นแอ่ง  พอใกล้สี่แยกลำสาลีให้วิ่งแบบความเร็ว 60 จะรู้ว่าช่วงล่างรถได้ซ่อมแน่นอน
การดำเนินการของเจ้าหน้าที่: ในนามโครงการรถไฟฟ้าสายสีเหลือง ได้ตรวจสอบข้อร้องเรียนดังกล่าวแล้ว พบว่าปัจจุบัน ดำเนินการปูยางและคืนผิวจราจรและ ทั้งนี้จะเร่งดำเนินการตีเส้นและเครื่องหมายจราจร ตามลำดับ ต้องขออภัยในความไม่สะดวกมา ณ โอกาสนี้
ความเห็นของผู้แจ้ง: สวยงามค่ะ
พื้นที่: แขวงหัวหมาก เขตบางกะปิ กรุงเทพมหานคร